
	ΕΛΛΗΝΙΚΗ ΔΗΜΟΚΡΑΤΙΑ
	

	ΠΑΝΕΛΛΗΝΙΟΣ ΦΑΡΜΑΚΕΥΤΙΚΟΣ ΣΥΛΛΟΓΟΣ
	

	ΝΠΔΔ
	




ΔΕΛΤΙΟ ΤΥΠΟΥ 

Η δημογραφική γήρανση, η αύξηση των χρόνιων νοσημάτων και η εξέλιξη της τεχνολογίας και της καινοτομίας δημιουργούν νέες ανάγκες για τα συστήματα υγείας. Σε αυτό το μεταβαλλόμενο περιβάλλον, ο φαρμακοποιός παραμένει καθημερινά δίπλα στον πολίτη, μέσα από μια διαχρονική σχέση εμπιστοσύνης και το φαρμακείο ένα από τα πλέον άμεσα και προσβάσιμα σημεία υγείας, συμβάλλοντας ουσιαστικά στην πρόληψη, στην ασφαλή και ορθολογική χρήση των φαρμάκων, στην εμβολιαστική κάλυψη και στη συνεχή υποστήριξη των ασθενών κατά τη διάρκεια της θεραπείας τους.

Για τον Πανελλήνιο Φαρμακευτικό Σύλλογο, η Παγκόσμια Ημέρα Φαρμακοποιού συνδέει τη διαχρονική προσφορά του φαρμακοποιού με τις προοπτικές του σύγχρονου φαρμακείου. Με συνεχιζόμενη εκπαίδευση, νέες δεξιότητες και θεσμική αναγνώριση των υπηρεσιών που προσφέρει, ο φαρμακοποιός αποτελεί κρίσιμο κρίκο για την περαιτέρω αναβάθμιση της Πρωτοβάθμιας Φροντίδας Υγείας και της ποιότητας της φροντίδας υγείας των πολιτών.

